open-index/open-wikipedia-markdown huggingface dataset:
Ajan tytär

**Ajan tytär** on vuonna 1951 julkaistu Josephine Teyn kirjoittama salapoliisiromaani. Teos jäi kirjoittajan viimeiseksi hänen elinaikanaan julkaistuksi kirjaksi. Kirja käsittelee nykyajan poliisin tutkimusta rikoksista, joita Englannin kuninkaan Rikhard III:n väitettiin tehneen. Romaanin nimi on lainaus Francis Baconilta: "Truth is the daughter of time, not of authority." ("Totuus on ajan tytär, ei auktoriteetin.")

## Juoni
Scotland Yardin komisario Alan Grant on joutunut sairaalaan katkaistuaan jalkansa. Pitkästyneenä hän kaipaa jotakin älyä vaativaa ajateltavaa. Hänen ystävänsä Marta Hallard ehdottaa, että hänen tulisi ottaa käsittelyyn jokin historiallinen tapaus. Koska Grant on erityisesti kiinnostunut ihmiskasvoista, Hallard tuo kuvia historiallisista henkilöistä, ja Grant kiinnostuukin heti Rikhard III:n muotokuvasta. Grant ylpeilee kyvyllään lukea henkilön olemuksesta, millainen henkilö on kyseessä. Rikhard näyttää hänen silmissään hellältä ja viisaalta mieheltä. Miksi historiankirjat kertovat Rikhard III olleen hirviö ja surmanneen veljensä kaksi poikaa tavoitellessaan Englannin kruunua? 

Amerikkalaisen opiskelijan avustuksella Grant alkaa tutkia historiankirjojen ja lähteiden avulla Englannin historiaa Rikhard III:n ajalta ja erityisesti 1480-lukua. Hän tutkii Rikhardin elämää ja Towerin prinssien tapausta ja testaa teorioitaan lääkäreiden ja hoitajien kanssa. Tutkittuaan viikkoja historiallisia tietoja ja asiakirjoja hän rikostutkijana tulee siihen tulokseen, että Rikhard III:n maine hirviömäisenä kyttyräselkä-kuninkaana ja murhaajana on pelkkää Tudorien propagandaa Rikhardin mustaamiseksi.

### Syytön vai syyllinen
Kirjassa esitetyt pääargumentit kuningas Rikhard III:n puolustukseksi:
* Rikhard oli laillisesti kuningas, hänellä ei ollut poliittista syytä surmata prinssejä.
* prinssien katoamisesta Towerista ei ole todisteita Henrik VII:n noustessa valtaan. 
* syytteissä, joita Henrik esitti Rikhardia vastaan ei mainita prinssejä, ei murhasyytettä eikä varsinkaan syylliseksi julistamista murhaan.
* Henrik ei tuonut prinssien ruumiita esiin julkisen surun ja hautajaisten ajaksi.
* prinssien äiti Elisabet Woodville oli koko ajan hyvissä väleissä Rikhardin kanssa.
* prinssit olivat suurempi uhka Henrikille, sillä heillä oli kruunuun suurempi oikeus.

## Katso myös
*Kaikkien aikojen 100 parasta rikosromaania

## Lähteet

## Aiheesta muualla
*
*Review , Tor.com
*Review, *The Washington Post*
*Project Gutenberg Canada full text
*Website dedicated to Josephine Tey
Lara (osavaltio)

**Lara** () on Venezuelan osavaltio. Vuonna 2011 siellä oli noin 1,775 miljoonaa asukasta. Laran pääkaupunki on Barquisimeto.  Osavaltio on saanut nimensä itsenäisyystaistelija, kenraali Juan Jacinto Laran mukaan.

## Lähteet

## Aiheesta muualla
Workshop

**Workshop** on vuonna 2006 perustettu berliiniläinen minimal technoon ja technoon keskittynyt levy-yhtiö. Workshopin artisteihin kuuluvat mm. Kassem Mosse, Lowtec ja Move D. Workshop julkaisee musiikkia harvakseltaan: yleensä kahden tai kolmen julkaisun vuositahtia.

## Lähteet

## Aiheesta muualla
* http://www.workshopsound.com/
Viking Palm

**Bror Viking Palm** (13. lokakuuta 1923 Bröby – 15. tammikuuta 2009 Täby) oli ruotsalainen vapaapainija ja olympiavoittaja.

87 kilogramman painoluokassa kilpaillut Palm voitti vapaapainissa olympiakultaa Helsingissä 1952. Melbournessa 1956 hän karsiutui kolmannella kierroksella ja Roomassa 1960 hän sijoittui neljänneksi. MM-kilpailuista Palm saavutti kaksi mitalia ja EM-kilpailuista yhden hopean.

Palm kuoli Täbyssä 15. tammikuuta 2009, 85-vuotiaana.

## Lähteet
* Viking Palm Bio, Stats and Results  Olympics at Sports-Reference.com 
* Palm, Viking (SWE) International Wrestling Database 
* Viking Palm Ruotsin olympiakomitea 

### Viitteet
Jalkapallon II divisioonan kausi 1972

**Jalkapallon II divisioonan kausi 1972** oli Suomen jalkapallon toiseksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan Mestaruussarjaan kaudeksi 1973. Sijoille 2–4 sijoittuneet joukkueet nousivat uuteen valtakunnalliseen toiseksi korkeimpaan sarjatasoon I divisioonaan kaudeksi 1973. Lohkojen kaksi viimeistä putosi III divisioonaan, eli käytännössä kaksi sarjaporrasta kauemmas Mestaruussarjasta. II divisioonan joukkueet jakautuivat siis kaudelle 1973 kaikkiaan neljälle eri sarjatasolle.

## Itälohko

### Yleisömäärät

## Länsilohko

 

### Yleisömäärät

## Pohjoislohko

 

### Yleisömäärät

## Lähteet
Moskovan hippodromi

**Moskovan hippodromi** (, *Tsentralnyi Moskovski ippodrom*) on Moskovassa sijaitseva hevosurheilukeskus. Vuonna 1834 toimintansa aloittaneella hippodromilla järjestetään muun muassa ravi-, laukka- ja ratsastuskilpailuja sekä erilaisia ratsastusnäytöksiä. 

Moskovan hippodromin nykyinen päärakennus valmistui vuonna 1894. Alueella sijaitsee lisäksi hevossiittola sekä tutkimuskeskus. Ravikilpailuja hippodromilla järjestetään ympärivuotisesti, laukkakilpailujen kausi kestää toukokuusta syyskuuhun. Moskovan hippodromi on yksi Euroopan vanhimmista hevourheilun kilparadoista ja vanhin ravikilpailuja järjestävä rata.

## Lähteet
*Moskovan hippodromin kotisivut
Tallinnan ravirata

**Tallinnan ravirata** () sijaitsee Põhja-Tallinnan kaupunginosassa Tallinnan keskustan itäpuolella. Se aloitti toimintansa vuonna 1923. Rata tullaan sulkemaan uuden radan valmistuttua Tuulan kylään vuoden 2020 lopussa.

Radalla järjestetään ravikilpailuja ympärivuotisesti joka toinen lauantai. Merkittävin tapahtuma on elo-syyskuun vaihteessa kilpailtava Viron Derby.


Hipo 0187.jpg
Tallinna hipodroomi vana tallihoone (1).jpg
Hipodroom 71 (6).jpg
Hipodroom 71 (1).jpg


## Lähteet
*Tallinnan raviradan kotisivut
Huima

**Huima** tarkoittaa:

## Sukunimi
*Leena Huima (o.s. *Saarinen*, 1946–2018), kirjailija, toimittaja ja kirkkohallituksen jäsen
*Sakari Huima (1914–1983), kansanedustaja (Kokoomus) ja pappi.

## Muita
;Kuvitteellisia henkilöitä
*Heimo Huima, sarjakuvahahmo

;Urheiluseuroja
*Äänekosken Huima
*Oulaisten Huima

## Murremerkityksiä
* Lapsenomainen, ymmärtämätön (lapsesta) 

## Lähteet
Krieaun ravirata

**Krieaun ravirata** () sijaitsee Wienissä Leopoldstadtin kaupunginosassa. Se on aloittanut toimintansa vuonna 1878 ja on Moskovan hippodromin jälkeen Euroopan toiseksi vanhin ravirata.

Krieaun raviradan merkittävin vuosittainen suurkilpailu on Kreivi Kalman Hunyadyn muistoajo, joka on järjestetty vuodesta 1901 lähtien. Ravikilpailuiden lisäksi rata toimii konserttipaikkana. Viime vuosina siellä ovat esiintyneet muun muassa Robin Williams, Green Day ja Bon Jovi.

## Lähteet
Chillonin linna

**Chillonin linna** on keskiaikainen kivilinna Sveitsissä, Genevenjärven itäpäässä, Veytaux’n kunnassa, Montreux’n eteläpuolella.

Linna on rakennettu pääosin 1200-luvulla, mutta saarella on ollut linnoitus jo roomalaisajalla. Chillonin linna on Sveitsin kuuluisimpia nähtävyyksiä; siellä käy vuosittain noin 300&nbsp;000 matkailijaa.

## Kuvat

Tiedosto: Schweiz Schloss Chillon Innenansicht Saal.jpg | Linnan juhlasali.
Tiedosto: Schweiz Schloss Chillon Teilansicht5.jpg | Linnan erottaa mantereesta vain kapea vesihauta.
Tiedosto: Chillon-Velvia-04.jpg | Linna sijaitsee strategisella paikalla Bernin Alppien ja Genevenjärven välissä.
Tiedosto: Chillon-Velvia-03.jpg| Moottoritie A9 ja Lausanne–Brig-rautatie kulkevat linnaa hipoen.
File:Chillon-Castle.JPG|Chillonin linna, ilmakuva


## Lähteet
*

## Aiheesta muualla

*
Jalkapallon II divisioonan kausi 1971

**Jalkapallon II divisioonan kausi 1971** oli Suomen jalkapallon toiseksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat pelasivat yhdessä Mestaruussarjan neljänneksi viimeisen joukkueen kanssa kaksinkertaisen karsintasarjan, jonka kaksi parasta selvisivät Mestaruussarjaan. Kolme viimeistä joukkuetta putosivat suoraan III divisioonaan.

Mestaruussarjaan nousivat Kuopion Pallotoverit ja Tampellan Palloilijat.

## Itälohko

 

 

 

### Yleisömäärät

## Länsilohko

 
 
 
  
   
  
   
    

### Yleisömäärät

## Pohjoislohko

   
   
   
   
   
   
   
   
  
   
   
    

### Yleisömäärät

## Karsinta SM-sarjaan

 
 
 
 

### Yleisömäärät

## Lähteet

* Taulukot ja karsintasarjan ottelut 

### Viitteet
HAIK

**HAIK** tai **HAik** voi tarkoittaa seuraavia:

*Haik, armenialaisten myyttinen esi-isä
*Hangö Arbetarnas Idrottsklubb, hankolainen urheiluseura
*Historiallinen Aikakauskirja, tieteellinen aikakauslehti
Didier Pitre

**Joseph George Didier "Cannonball" Pitre** (1. syyskuuta 1883&mdash; 29. heinäkuuta 1934) oli kanadalainen ammattijääkiekkoilija. Hänen lisänimensä oli "Cannonball". Yhtenä Montreal Canadiensin ensimmäisistä pelaajista, Pitren kanadanranskalainen tausta vaikutti siihen, että hänen ketjukaverinsa saivat lempinimen *Flying Frenchmen*, jonka antamiseen vaikutti hänen huomattava luistelunopeutensa. Canadiensin lisäksi Pitre ehti edustaa useita seuroja sellaisissa sarjoissa kuin International Professional Hockey League ja Pacific Coast Hockey Association. Mainiona maalintekijänä Pitre auttoi Canadiensia voittamaan sen ensimmäisen Stanley Cupin vuonna 1916.

## Saavutuksia
* Valinta Hockey Hall of Fameen vuonna 1963

## Lähteet

## Aiheesta muualla
* LegendsOfHockey Pitrestä
* Pelaajaprofiili NHL:n sivuilla
*
Allen M. Sumner -luokka

**Allen M. Sumner -luokka** oli toisessa maailmansodassa palvellut Yhdysvaltain laivaston 58 aluksen muodostama hävittäjäluokka. Lisäksi kaksitoista alusta valmistui nopeina miinalaivoina. Usein lyhyemmällä nimellä esiintyvään Sumner-luokan ominaisuudet olivat niiden kaksiputkiset 5"/38 cal -tykkitornit, kaksinkertainen peräsin, vahvempi ilmatorjunta-aseistus kuin edeltäneessa Fletcher-luokassa sekä muut edeltäneestä luokasta tehdyt parannukset. Luokan aluksia pidennettäessä keskilaivasta 4,3 metriä saatiin Gearing-luokka, jota valmistettiin suuria määriä.

Kuusikymmentäyhdeksän alusta tilattiin 7. elokuuta 1942 suunnitelmien pohjalta ja ne valmistettiin 1943-1945. Lisäksi yksi alus, *USS Sumner* tilattiin osana Gearing-luokkaa 14. kesäkuuta 1943. Niistä neljä tuhoutui toisen maailmansodan aikana ja yksi romutettiin korjauskelvottomana. Jäljelle jääneet alukset olivat palveluksessa aina 1970-luvulle saakka. Yhdysvaltain laivaston poistettua alukset palveluksestaan niistä myytiin 29 ympäri maailmaa oleviin laivastoihin, joissa ne palvelivat vielä useita vuosia. Kaksi aluksista on museoitu Etelä-Carolinassa ja Taiwanilla.

## Suunnittelu
Luokan ensimmäisen aluksen köli laskettiin toukokuussa 1943 ja viimeinen laskettiin vesille huhtikuussa 1945. Luokan alukset pohjautuvat edeltäneeseen Fletcher-luokkaan, jota valmistettiin 1941-1944.

## Lähteet

*
*

### Viitteet
Lara

**Lara** voi tarkoittaa seuraavia:

* Lara, Venezuelan osavaltio
* Lara, nyk. Lavan, Iraniin kuuluva saari Persianlahdella
* Lara, Sherman Hoytin rakentama, Kanadasta myöhemmin Suomeen tuotu purjevene
* Lara, naisen etunimi
* Lara, seuraavien henkilöiden sukunimi:
** Alda Lara (1930–1962), angolalainen runoilija
** Alexandra Maria Lara (s. 1978), romanialais-saksalainen näyttelijä
** Cayo Lara (s. 1952), espanjalainen kommunistipoliitikko
** Christian Lara (s. 1980), ecuadorilainen jalkapalloilija
** Claude Autant-Lara (1901–2000), ranskalainen elokuvaohjaaja ja -käsikirjoittaja
** Francisca Lara (s. 1990), chileläinen jalkapalloilija
** Kozma Lara (1930–2019), albanialainen säveltäjä
** Lélis Lara (1925–2016), brasilialainen katolinen piispa 
** Marco Antonio Cortez Lara (s. 1957), perulainen katolinen piispa
** Pekka Lara (s. 1954), suomalainen teatteriohjaaja
** Rafael Alvarez Lara (1902–1996), espanjalainen katolinen piispa
** Rodrigo Lara (1946–1984), kolumbialainen asianajaja, poliitikko ja ministeri.
Pohjanmaan Valokuvakeskus Lakeus

**Pohjanmaan valokuvakeskus LAKEUS ry** on yksi Suomen maakunnallisista valokuvakeskuksista, joka perustettiin Lapualle vuonna 1997. Sen galleria sijaitsee Kulttuurikeskus Vanhassa Paukussa Lapualla, osoitteessa Kauppakatu 23. Yhdistysmuotoisena toimivan valokuvakeskuksen toiminta-alueena ovat Etelä-Pohjanmaan, Keski-Pohjanmaan ja Pohjanmaan maakunnat.

Pohjanmaan valokuvakeskuksen tarkoituksena on eri toimenpitein edistää ja tehdä tunnetuksi valokuvausta ja valokuvataidetta. Keskus järjestää muun muassa luentotilaisuuksia, näyttelyitä, valokuvakilpailuja ja alan kursseja sekä toimii läheisessä yhteistyössä alueensa muiden kulttuuritoimijoiden kanssa.

Pohjanmaan valokuvakeskus on järjestänyt ainakin vuosina 2008–2015 helmikuista Lakeuden Laajakuva -festivaalia.

Pohjanmaan valokuvakeskuksen puheenjohtajana toimii tällä hetkellä lapualainen Susanna Oversteyns.

## Pyhälahden valokuvaamomuseo

Valokuvakeskuksen kanssa samoissa Vanhan Paukun tiloissa toimii Pyhälahden valokuvaamomuseo. Sen kokoelma perustuu vuosina 1900–1980 Lapualla toimineen Pyhälahden Valokuvaamon esineistöön ja valokuvakokoelmiin. Näyttely muodostuu ateljeesta ja odotushuoneesta sekä valokuvaajan työhuoneesta ja pimiöstä.

Pyhälahden valokuvaamomuseon kokoelmat sisältävät yli 100&nbsp;000 luetteloitua negatiivia ja valokuvaa: henkilö- ja ryhmäkuvia, maisemakuvia, työkuvia ja otoksia tapahtumista. Harvinaisuuksia ovat muun muassa Lapuan liikettä käsittelevät kuvat.

## Lähteet

## Aiheesta muualla
*Pohjanmaan valokuvakeskuksen verkkosivusto
Hoodoo (täsmennyssivu)

**Hoodoo** voi tarkoittaa seuraavia:

* hoodoo, afroamerikkalainen kansantaikuuden muoto
* hoodoo eli maapyramidi, kivimuodostelma
* *[[Hoodoo (albumi)|Hoodoo]]*, John Fogertyn julkaisematon rock-albumi
* *[[Hoodoo (Kari Peitsamon albumi)|Hoodoo]]*, Kari Peitsamon rock-albumi
Akumal

**Akumal** on taajama Karibianmeren rannalla Meksikossa. Se sijaitsee noin 100 km Cancúnin kaupungista etelään Quintana Roon osavaltiossa, Playa del Carmenin ja Tulumin välissä. Hallinnollisesti se kuuluu Tulumin kuntaan. Akumal on mayakieltä ja tarkoittaa *kilpikonnien elinpaikkaa*. Alueella sijaitseekin tärkeä uhanalaisen liemikilpikonnan lisääntymisalue. Merkittävä paikallinen maanomistaja ja yrittäjä Pablo Bush Romero perusti Akumalin kaupungin snorklausturismikeskukseksi, vuonna 1958. 

Vuonna 2010 Akumalissa oli 1&nbsp;310 asukasta. 

## Lähteet
Vanha Paukku

**Kulttuurikeskus Vanha Paukku** on Lapualla sijaitseva kirjaston, museoiden, teatterin ja muiden kulttuuripalvelujen kokonaisuus. Se sijaitsee Lapuan patruunatehtaan entisissä, 1920-luvulta peräisin olevissa tehdasrakennuksissa Lapuan keskustassa.

Vanhan Paukun tiloissa toimivat Lapuan kaupunginkirjasto sekä kansalais- ja musiikkiopisto. Alajoki-salissa on 204 istumapaikkaa, pienemmissä saleissa 30 ja 20 paikkaa. Kulttuurikeskus tarjoaa tilat myös  Teatteri Lapualle ja elokuvateatteri Bio Marilynille. Keskuksessa sijaitsevat myös Lapuan taidemuseo, Patruunatehtaan museo, vanhaan pajarakennukseen tehty Pajakappeli, Patruunagalleria, Pohjanmaan Valokuvakeskus Lakeus ja Pyhälahden valokuvaamomuseo,
 jonka kokoelma perustuu vuosina 1900–1980 Lapualla toimineen Pyhälahden Valokuvaamon esineistöön ja valokuvakokoelmiin. Alueella toimii myös tehtaanmyymälöitä, eri alojen yrityksiä ja yhdistyksiä, kuntosali ja lounaskahvila. Lapuanjoella liikennöivällä jokilaivalla on kotilaituri Vanhan Paukun rannassa.

Vanhan Paukun säännöllisiin tapahtumiin lukeutuvat Vanhan Paukun Festivaali, elokuun lopun Venetsialaiset sekä vuosittaiset Vanhan Paukun Filosofiapäivät. Valokuvakeskus on järjestänyt kevättalvisin Lakeuden Laajakuva -nimistä valokuvatapahtumaa.

## Lähteet

## Aiheesta muualla
*Kulttuurikeskus Vanhan Paukun verkkosivusto
Lintuhäkkinen

**Lintuhäkkinen** (*Cribraria cancellata*, synonyymi *Dictydium cancellatum*) on pienikokoinen limasieni, joka kasvaa sekä havu- että lehtipuiden pitkälle lahonneessa puuaineksessa. Suomessa se on yleinen ainakin maan etelä- ja keskiosissa.

## Tuntomerkit
Lintuhäkkisen 0,4–0,7 mm kokoiset itiöpesäkkeet (sporangiot) ovat navoilta litistyneen pallon muotoisia. Niiden pinnassa on pituuspiirien suuntaisia jänteitä, joita ohuet poikkipienat yhdistävät, mikä saa itiöpesäkkeet muistuttamaan vanhanaikaista lintuhäkkiä. Itiöpesäkkeet nousevat 1–3,5 mm korkean perän varassa yleensä tiheinä ryhminä punaruskealta hypotallukselta, joka on lintuhäkkisen tumman violetinruskean limakon kalvomainen jäte.

Lintuhäkkisen itiöpöly on punaruskeaa, ja läpimitaltaan 5–7 μm kokoiset itiöt ovat kalpean punertavia ja pinnaltaan heikosti piikkisiä. Itiöiden pintaan saattaa olla liimautuneena häkkisten suvulle ominaisia peridiojyväsiä, jotka lintuhäkkisellä ovat purppuranruskeita ja läpimitaltaan 1–1,5 μm.

## Lähteet

*

### Viitteet
Levysilmät

**Levysilmät** (Ipnopidae) on auloppikaloihin kuuluva heimo. Heimon lajeja tavataan syvistä vesistä lämpimistä ja lauhkeista valtameristä.

## Lajit ja anatomia
Levysilmien heimoon kuuluu 5 sukua ja 29 lajia. Aikaisemmin heimoon luettiin kuuluvaksi myös suku *Bathysauropsis*, joka on sittemmin siirretty omaan heimoonsa Bathysauropsidae. Kooltaan heimon lajit ovat pienehköjä ja kasvavat noin 13&ndash;30 senttimetrin pituisiksi. Tyypillisiä piirteitä ovat pitkänomainen ruumis ja litteä pää. Suu on suuri ja alaleuka työntyy yläleukaa pidemmälle. *Ipnops*-suvun lajeilla silmät ovat levymäiset ja mykiöttömät. Muiden sukujen lajien silmät ovat pienikokoiset. *Bathypterois*-suvun lajeilla haarautuneen pyrstöevän ja rinta- sekä vatsaevien ruodot ovat pidentyneet. Levysilmät käyttävät pyrstöevänsä ja rintaeviensä pidentyneitä ruotoja pohjalla liikkumiseen. Väriltään levysilmien heimon lajit ovat mustia, vaaleita tai valkoisia. Heimon kalat ovat hermafrodiitteja.

## Levinneisyys ja elintavat
Levysilmälajeja tavataan Atlantista, Intian valtamerestä ja Tyynestämerestä. Ne elävät hyvin syvissä vesissä tyypillisesti noin 500&ndash;6&nbsp;000 metrin syvyydessä. Niiden käyttäytyminen on huonosti tunnettua. Levysilmät ovat petokaloja, jotka saalistavat pieniä kaloja, äyriäisiä ja kalmareita.

## Lähteet
Konstantin Trenjov

**Konstantin Andrejevitš Trenjov** (, 21. toukokuuta / 2. kesäkuuta 1876 Harkovan läänin Romašovon maatila – 19. toukokuuta 1945 Moskova) oli venäläinen neuvostokirjailija.

Konstantin Trenjov syntyi talonpoikaisperheeseen. Hän valmistui Pietarin arkeologisesta instituutista ja hengellisestä akatemiasta vuonna 1903 sekä Taurian yliopiston maataloustiedekunnasta vuonna 1921. Hän työskenteli pitkään opettajana.

Trenjovin kirjallinen toiminta alkoi vuonna 1898. Ennen Venäjän vallankumousta hän kirjoitti lähinnä maaseudun arkea kuvaavaa proosaa sekä joukon pieniä näytelmiä. Kirjailijan ensimmäinen kertomuskokoelma ilmestyi vuonna 1915.

Vallankumouksen jälkeen Trenjov omistautui näytelmäkirjallisuudelle. Hänen tragediansa *Pugatšovštšina* (1924) oli ensimmäinen Moskovan taiteellisessa teatterissa esitetty neuvostonäytelmä. Kirjailijan tunnetuin teos on Venäjän kansalaissodan aikaan sijoittuva propagandistinen näytelmä *Ljubov Jarovaja* (1926), jolla oli suuri vaikutus neuvostoliittolaisen näyttämötaiteen kehitykseen. Se sai Stalin-palkinnon vuonna 1941.

## Suomennettu teos
* *Ljubov Jarovaja*. Suom. Walter Suni. Teoksessa: K. Trenjov, A. Korneitšuk ja J. Galan: *Näytelmiä*. Petroskoi: Karjalais-suomalaisen SNT:n valtion kustannusliike, 1955.
* *Ljubov Jarovaja*. Suom. Marja Koskinen. Yleisradio TV-1 Televisioteatteri, 1979 (moniste).

## Lähteet
Jack Palmer

**Jack Palmer** (1900–1976) oli yhdysvaltalainen pianisti ja säveltäjä. Hänet tunnetaan parhaiten Spencer Williamsin kanssa yhteistyössä sävelletyistä jazzstandardeista ”Everybody Loves My Baby ja ”I’ve Found a New Baby”.

Palmer syntyi Nashvillessa, Tennesseen osavaltiossa. Hän työskenteli New Yorkin Tin Pan Alleylla ja sävelsi kappaleita useiden eri yhteistyökumppaneiden kanssa. Hänen Cab Callowayn kanssa tekemistään elokuvakappaleista ”Jumpin’ Jive” (1939) ja ”Boog It” (1940) tuli hittejä.

## Lähteet
Moira Orfei

**Moira Orfei** (syntyjään **Miranda Orfei**, ) oli italialainen näyttelijä ja sirkustaiteilija.

Tunnettuun sirkusperheeseen syntynyt Orfei esiintyi italialaisten viihde-elokuvien kohtalokkaana vamppina 1960-luvun alusta lähtien. Hän näytteli myös muutamia vakavampia rooleja muun muassa Sergio Corbuccin, Pietro Germin ja Dino Risin elokuvissa.

Moira Orfei perusti *Circo Moira Orfein* 1960-luvun alussa. Orfei jatkoi sirkusuraansa 2000-luvulle saakka.

## Yksityiselämä

Vuonna 1961 Orfei meni naimisiin akrobaatti Walter Nonesin kanssa. Hänen serkkunsa Liana Orfei on myös sirkustaiteilija.

## Valikoitu filmografia

* *[[Herkules ja rakkauden kuningatar]]* (1960)
* *[[Maciste ja manalan valtiatar]]* (1961)
* *[[Ursus leijonien laaksossa]]* (1961)
* *[[Aavikkoleijonan kosto]]* (1962)
* *[[L’eroe di Babilonia]]* (1963)
* *[[Simson ja orjakuningatar]]* (1963)
* *[[I predoni della steppa]]* (1964)
* *[[Il trionfo di Ercole]]* (1964)
* *[[I due gladiatori]]* (1963)
* *[[La rivolta dei pretoriani]]* (1964)
* *[[Ercole, Sansone, Maciste e Ursus gli invincibili]]* (1964)

## Lähteet

## Aiheesta muualla

*
Hylkimisenestolääke

**Hylkimisenestolääke** eli **immunosuppressiivinen lääke** tai **hyljinnänestolääke** on lääke, joka hillitsee immuunijärjestelmän toimintaa. Tällaisia ovat muun muassa kortikosteroidit, kalsineuriinin estäjät kuten siklosporiini, takrolimuusi ja voklosporiini sekä antiproliferatiiviset lääkkeet. Lisäksi immuunijärjestelmää hillitsevät esimerkiksi biologiset reumalääkkeet (muun muassa TNF-alfan estäjät).

## Lähteet

## Aiheesta muualla
Vasta-aihe

**Vasta-aihe** eli **kontraindikaatio** tarkoittaa lääketieteessä jotakin sairautta tai tilaa, joka estää jonkin hoidon tai tutkimuksen käytön.

## Lähteet
Nitroprussidi

**Nitroprussidi** eli **natriumnitroprussidi** (Na2[Fe(CN)5NO]) on suonensisäisesti annettava verenpainelääke hypertensiivisen kriisin hoitoon. Se laajentaa sekä valtimoita että laskimoita. Valo hajottaa nitroprussidia, mikä vaikeuttaa sen käyttöä. Natriumnitroprussidin käyttö saattaa aiheuttaa syanidimyrkytyksen.

## Lähteet
Leonora Ruffo

**Leonora (Eleonora) Ruffo** (13. tammikuuta 1936 Rooma – 27. toukokuuta 2007 Rooma) oli italialainen elokuvanäyttelijä.

Kaunis ja herkkä Leonora Ruffo aloitti näyttelijänuransa Francesco De Robertisin elokuvassa *Gli amanti di Ravello* (”Ravellon rakastavaiset”) vuonna 1951. Hänen merkittävin roolinsa oli Federico Fellinin elokuvassa *[[Vetelehtijät]]* (1953). Myöhemmin Ruffo esiintyi lähinnä seikkailuelokuvissa ja televisiossa. Hänen elokuvauransa päättyi 1960-luvun lopussa.

## Elokuvia
* *[[Vetelehtijät]]*, 1953
* *[[Herkuleen kosto]]*, 1960
* *[[Maciste contro il vampiro]]*, 1961
* *[[Herkules voittaa helvetin]]*, 1961

## Lähteet

## Aiheesta muualla
* 
*
Ari Haasio

**Ari Haasio** (s. 23. tammikuuta 1965) on suomalainen tietokirjailija ja Seinäjoen ammattikorkeakoulun kirjastoalan yliopettaja. Hän on kirjoittanut lukuisia teoksia kirjastoalasta, dekkareista, tiedonhausta, tietoverkoista ja sosiaalisesta mediasta. Haasio on koulutukseltaan filosofian tohtori. Hänen väitöskirjansa käsitteli sosiaalisesti vetäytyneiden henkilöiden tiedonhankintaa. Väitöskirjassaan Haasio on esitellyt disnormatiivisen ja normatiivisen informaation käsitteet, joiden avulla kuvataan informaation suhdetta tiedontarpeen ja tiedontarvitsijan arvoihin, normeihin ja lainsäädäntöön.

Haasio on toimittanut lukuisia teoksia, kirjoittanut toistakymmentä tieteellistä artikkelia sekä sanomalehti- ja aikakauslehtiartikkeleita muun muassa Kirjastolehteen, Kalevaan, Aamulehteen, Ilkkaan ja Lapuan Sanomiin. Haasio toimi Kirjastolehden päätoimittajana vuosina 1998–2000. Hän on toiminut myös Informaatiotutkimuksen yhdistyksen puheenjohtajana 2020-2022.

## Teoksia
* *Tasavallan panttivangit : evakuoimatta jääneiden suojärveläisten vaiheet talvisodan aikana.* 1990. Erkki Hujasen kanssa.
* *Ulkomaisia nykydekkarikirjailijoita* 1 ja 2. 2000 ja 2001.
* *Kotimaisia dekkarikirjailijoita.* 2001.
* *Tehokkaammin sähköpostilla: opas sähköpostin kirjoittajalle.* 2002. Teemu Rauhalan kanssa.
* *Ulkomaisia dekkariklassikoita* 1 ja 2. 2003 ja 2004.
* *Tiedonhankintatutkimuksen perusteet.* Reijo Savolaisen kanssa, 2004.
* *1001 hyödyllistä ja hauskaa nettisaittia.* 2004.
* *Tiedon lähteillä* 1 ja 2. 2005 ja 2006.
* *Internetin tietokannat.* 2005.
* *Internet-tiedonhaun teho-opas.* 2007.
* *Nuorten nettiopas.* 2007.
* *Pulpetit virtuaalivirrassa.* Minna Haasion kanssa, 2008.
* *Kaikki irti internetistä.* 2008.
* *Johdon assistentin tiedonhankinnan opas.* 2009.
* *Facebook-opas.* 2009.
* *Tiedon avain: opas tiedonlähteille.* 2009.
* *Suomen kirjastoseura 1985–2010: Tietoyhteiskunnan tekijä.*  2010.
* *Mitä iloa internetistä?* 2011.
* *Netin pimeä puoli.* 2013.
* *Sosiaalinen media ja kirjastot.* 2013.
*  
*  *Toiseus, tiedontarpeet ja tiedon jakaminen tietoverkon ”pienessä maailmassa”: tutkimus sosiaalisesti vetäytyneiden henkilöiden informaatiokäyttäytymisestä.* Tampere: Tampereen yliopisto 2015. (Väitöskirja) http://urn.fi/URN:ISBN:978-951-44-9878-7
*  *Koukussa nettiin - lapset, nuoret ja netin vaarat*. Helsinki: Avain 2016.
*  *Verkkorikokset.* Helsinki: Avain 2017.
*  *Valheen jäljillä.* Helsinki: Avain 2018. Anu Ojarannan ja Markku Mattilan kanssa.
* *Hikikomorit. Helsinki: Avain. 2018.*
* *Johdatus tiedonhankintatutkimukseen.* Helsinki: Avain. 2019. J. Tuomas Harviaisen ja Reijo Savolaisen kanssa.
* *Löydä!* (2. uudistettu painos) Helsinki: Avain. 2020.
* *Virtuaalinen kotiseutu* (toim. Sulevi Riukulehto & Ari Haasio). Tietolipas 266. Helsinki: SKS. 2020.
* *Suvaitsematon Suomi.* (Markku Mattilan kanssa.) Helsinki: Avain. 2021.
* *Suomalaisen seksin historia.* (Markku Mattilan kanssa.) Helsinki: Avain. 2022.

## Lähteet
Pariisista Papukaijannokkaan

**Pariisista Papukaijannokkaan. Suomenkieliset ulkomaiden paikannimet ja niiden vieraskieliset vastineet** on Kotimaisten kielten keskuksen julkaisema paikannimiopas, jonka tekijät ovat maantieteilijä, filosofian lisensiaatti Kerkko Hakulinen ja erikoistutkija, filosofian tohtori Sirkka Paikkala. Teoksen taustalla on muun muassa Hakulisen aiemmin laatimien nimioppaiden aineiston lisäksi myös aikakauslehti Terrassa vuonna 1969 julkaistu luettelo. Paikannimiä on kaikkiaan 2&nbsp;500.

Teoksessa on ajantasaiset eksonyymien eli vakiintuneiden suomenkielisten nimien kirjoitusohjeet sekä oikeinkirjoitushistoriaa. Pääosa teoksesta muodostuu paikannimistä. Ne ovat kahtena luettelona taulukkomuodossa. Ensimmäisessä luettelossa on kullekin nimelle on ensin paikan suomenkielinen nimi, sitten paikan laji ja sijainti, ja oma paikallinen nimi sekä englanninkielinen nimi. Yksi sarake sisältää lisätietoja, esimerkiksi nimen jollakin paikan kannalta merkittävällä kielellä. Toinen taulukko-osa sisältää ensin endonyymit eli paikalliset nimet ja englanninkieliset nimet ja niiden jälkeen on nimen kieli, paikan laji ja sijainti sekä suomenkielinen nimi.

Teokseen ei ole sisällytetty sellaisia paikannimiä, joiden suomenkielinen muoto poikkeaa vain loppuosastaan (kuten -saari, -järvi).

## Verkkoversio
Teoksesta julkaistiin syyskuussa 2018 verkkoversio nimellä *Eksonyymit*. Verkkopalvelun sisältö vastaa kirjan sisältöä. Lokakuun alussa 2018 sanaluettelossa oli 2&nbsp;208 eksonyymiä.

## Lähteet

## Aiheesta muualla
*Eksonyymit, *Pariisista Papukaijannokkaan* -teoksen päivitetty ja täydennetty verkkoversio, Kotus.fi
*Pariisista Papukaijannokkaan, Kotus.fi
*Sirkka Paikkala kertoo kirjasta blogissaan
*Papukaijannokkaan, Pois työpöydältä -blogi
Supraventrikulaarinen takykardia

**Supraventrikulaarinen takykardia** (SVT) tarkoittaa nopealyöntisyyskohtausta. Sen synnyttävä rakenne sijaitsee sydämen eteisissä, eteis-kammiosolmukkeessa tai eteis-kammiorajassa.

## Syy ja oireet
Yleisin syy on kiertoaktivaatio esimerkiksi sydämen eteissä. Toinen mekanismi voi olla lisääntynyt automaatio sydämessä ennen kammiota. 1–3 ihmisellä tuhannesta on ylimääräinen oikorata eteisen ja kammion välillä eli Wolff–Parkinson–Whiten eli WPW-oireyhtymä. Diagnoosi tehdään EKG:llä.

Oireena on nopea syke sydämessä; yleisemmin 140–220 lyöntiä minuutissa. Tähän voi liittyä heikotusta tai huimausta.

## Hoito
Usein auttaa vagussimulaatio eli esimerkiksi kasvojen pesu kylmällä vedellä. Myös kylmä suihku, veden juominen tai asettuminen selin makuulle voi lakkauttaa kohtauksen. Mikäli kohtaus ei mene itsestään ohi edellä mainittujen keinojen avulla, saatetaan tarvitaan lääkkeitä, kuten adenosiiniä, ja on suositeltavaa hankkiutua lääkärin vastaanotolle. Vaikeimmissa tapauksissa (oireita/kohtauksia ilmenee usein, ne kestävät vähintään viisi minuuttia kerrallaan jne.) voidaan tarvita sähköistä rytminsiirtoa. SVT voidaan hoitaa myös ablaatiossa. Tässä operaatiossa potilas on hereillä koko ajan, potilaan sydämeen mennään reisivaltimon kautta, niin sanottu noitahermo paikallistetaan ja poltetaan poikki. Toimenpide on kivuton.

## Lähteet
* Terveyskirjato
* Markku Mäkijärvi, Äkillisen supraventrikulaarisen takykardian hoito 6.5.2011 Ebm-guidelines.com  Arkistoitu artikkeli

### Viitteet

## Aiheesta muualla
* Hannu Parikka ja Markku Mäkijärvi, Eteisperäisten rytmihäiriöiden ablaatiohoito Duodecim 2005;121(11):1251-60
Takayuki Suzuki

**Takayuki Suzuki** (s. 5. kesäkuuta 1976 Hitachi Japani) on japanilainen jalkapalloilija. Pelipaikaltaan Suzuki on hyökkääjä ja hän on uransa aikana pelannut niin Kashima Antlersin (87 ottelua, 17 maalia), Centro de Futebol Zico Sociedade Esportivan (26 ottelua, 7 maalia), JEF United Ichiharan (7 ottelua), Kawasaki Frontalen (11 ottelua), KRC Genkin (19 ottelua), K. Beringen-Heusden-Zolderin (30 ottelua, 5 maalia), Red Star Belgraden (6 ottelua), Yokohama F. Marinosin (3 ottelua), Portland Timbersin (77 ottelua, 4 maalia) kuten myös Mito HollyHockin 48 ottelua, 8 maalia) riveissä. Japanin jalkapallomaajoukkueessa Suzuki pelasi vuosien 2001-2005 aikana kaikkiaan 55 ottelua, joissa teki 11 maalia. Hän oli mukana myös Japanin joukkueessa vuoden 2002 MM-kisoissa.

## Tilastot

## Lähteet
*National Football Teams
*Japan National Football Team Database
Luisella Boni

**Luisella Boni** (oikealta nimeltään *Luisa Angela Bozzo*, s. 24. heinäkuuta 1935 Como) on italialainen näyttelijä.

Luisella Boni oli yksi 1950-luvun alun uusista lupaavista näyttelijöistä. Hän tuli tunnetuksi roolistaan Howard Hawksin suurelokuvassa *[[Faaraoitten maa]]* (*Land of the Pharaohs*, 1955). Boni näytteli 1950–1960-lukujen vaihteen viihde-elokuvissa toisinaan taiteilijanimellä *Brigitte Corey* sekä työskenteli teatterissa ja televisiossa, jossa hänen uransa jatkui 2000-luvulle saakka. Hän oli naimisissa ohjaaja-käsikirjoittaja Daniele D’Anzan kanssa.

## Elokuvia
* *[[Voittamaton gladiaattori]]*, 1961
* *[[Sansone]]*, 1961
* *[[La furia di Ercole]]*, 1962

## Lähteet

## Aiheesta muualla
* Internet Movie Database: Luisella Boni
Petr Kment

**Petr Kment** (20. elokuuta 1942 Praha, Tšekkoslovakia – 22. elokuuta 2013 Praha, Tšekki) oli tšekkoslovakialainen kreikkalais-roomalaisen tyylin painija, olympiamitalisti ja Euroopan mestari.

Raskaimmissa painoluokissa kilpaillut Kment voitti kreikkalais-roomalaisessa painissa olympiapronssia Méxicossa 1968. Tokiossa 1964 hän oli neljäs ja Münchenissä 1972 hän karsiutui kolmannella kierroksella. MM-kilpailuista Kment saavutti viisi mitalia ja EM-kilpailuista kolme mitalia, joista yhden kultaisen.

Kment kuoli 22. elokuuta 2013, 71-vuotiaana.

## Lähteet
* Petr Kment Bio, Stats and Results  Olympics at Sports-Reference.com 
* Kment, Petr (CSR) iat.uni-leipzig.de 

### Viitteet
Jos mä oon oikee

”**Jos mä oon oikee**” on Sannin kappale, joka julkaistiin hänen toisena singlenä 18. kesäkuuta 2013. Sanoituksiltaan kappale kertoo siitä, kun jokaisella on tarvetta tulla kohdatuksi. 

Kappaleelle tehty musiikkivideo julkaistiin 4. heinäkuuta 2013. Videolla Sannin näyttelemä roolihahmo viettää rakkaudentäyteisiä hetkiä vaalean miehen seurassa. Video kuvattiin Helsingissä.

”Jos mä oon oikee” ei ole saavuttanut debyyttisinglen kaltaista suosiota, Latauslistalla se saavutti 19. sijan. Radiolistalla kappale saavutti korkeimman sijoituksensa, 19, vasta kesäkuussa 2014.

## Kappaleet
#

## Listasijoitukset

## Lähteet
HNK Rijeka

**Hrvatski Nogometni Klub Rijeka** on jalkapalloseura Rijekan kaupungista. Seura on perustettu 1906. Rijeka pelaa Kroatian korkeimmalla sarjatasolla 1. HNL:ssä. Seura on voittanut Kroatian cupin vuosina 2005, 2006 ja 2014 sekä Jugoslavian cupin 1978 ja 1979. Kroatian Super cupin joukkue voitti vuonna 2014.

Seura perustettiin heinäkuussa 1946 nimellä **NK Kvarner**. Nykyinen nimi otettiin käyttöön 1954.

## Saavutukset

* Kroatian mestaruus: 2017
* Kroatian cup (6): 2005, 2006, 2014, 2017, 2019, 2020
* Kroatian supercup: 2014
* Jugoslavian cup (2): 1978, 1979

## Lähteet

## Aiheesta muualla
FK Kukësi

**Futboll Klub Kukësi** on jalkapalloseura Kukësin kaupungista. Kukësi pelaa Albanian korkeimmalla sarjatasolla Kategoria superioressa.

Kukësi sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 406.

## Lähteet
Masashi Ōguro

**Masashi Ōguro** (, s. 4. toukokuuta 1980 Toyonaka, Japani) on japanilainen jalkapalloilija. Pelipaikaltaan Ōguro on hyökkääjä ja hän on uransa aikana pelannut niin Gamba Osakan (111 ottelua, 48 maalia), Consadole Sapporon (4 ottelua), Grenoble Foot 38:n (19 ottelua, 6 maalia), Torino FC:n (10 ottelua), Tokyo Verdyn (53 ottelua, 23 maalia), Yokohama FC:n (16 ottelua, 12 maalia), FC Tokyon (22 ottelua, 7 maalia), Yokohama F. Marinosin (53 ottelua, 12 maalia) kuin myös Hangzhou Greentown FC:n riveissä. Gamba Osakan riveissä hän oli voittamassa J. Leaguen mestaruutta vuonna 2004 ja hänet valittiin liigan all stars-miehistöön vuonna 2005. Japanin jalkapallomaajoukkueessa Oguro pelasi vuosien 2005–2008 aikana kaikkiaan 22 ottelua, joissa teki viisi maalia. Hän oli mukana Japanin joukkueessa vuoden 2006 MM-kisoissa, joissa hän pääsi vaihtopelaajana kentälle Japanin kaikissa kolmessa ottelussa, tosin niistä kahdessa vasta aivan ottelun lopulla.

## Tilastot

## Lähteet

## Aiheesta muualla
*National Football Teams
*Japan National Football Team Database
FC Astra Giurgiu

**Fotbal Club Astra Giurgiu** on jalkapalloseura Giurgiun kaupungista Romaniasta. Seura on perustettu vuonna 1934. Giurgiu pelasi kaudella 2021–2022 Romanian toiseksi korkeimmalla sarjatasolla Liga II:ssä. Seura tunnettiin aikaisemmin nimellä **Astra Ploiești**, kunnes se vaihdettiin nykyiseen nimeen 2012. Seura voitti Liga I:n mestaruuden vuonna 2016.

## Lähteet
Kakkosen kausi 1996

**Kakkosen kausi 1996** oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Kolme viimeistä joukkuetta putosivat suoraan Kolmoseen.

Ykköseen nousivat Pallokerho-35, Varkauden Työväen Palloilijat, Närpes Kraft ja Kemin Pallotoverit.

## Etelälohko

## Itälohko

## Länsilohko

## Pohjoislohko

## Parhaat maalintekijät

## Lähteet
It’s a Beautiful Day (Michael Bublén kappale)

**It's a Beautiful Day** on kanadalaisartisti Michael Bublén  kappale, joka julkaistiin hänen kahdeksannen, To Be Loved-studioalbumin ensimmäisenä singlenä. Kappale julkaistiin iTunesissä 25. helmikuuta 2013. Kappale sijoittui Britannian singlelistalla kymmenennelle sijalle ja Federation of the Italian Music Industry myönsi sille kultalevyn. Kappale pääsi viiden parhaan joukkoon Belgiassa, Suomessa, ja Japanissa.

## Kappalelista

**German CD single**
* 1. "It's a Beautiful Day" - 3:25
* 2. "Hollywood" (Swing Mix) - 4:02
**7" vinyl**
* 1. "It's a Beautiful Day" - 3:25
* 2. "Hollywood" (Swing Mix) - 4:02
**It's A Beautiful Day EP**
* 1. "It's a Beautiful Day" - 3:25
* 2. "You'll Never Find Another Love Like Mine"
* 3. "Home"
* 4. "Me and Mrs Jones"
* 5. "At This Moment"
**Digital download**
* 1. "It's a Beautiful Day" - 3:25

## Listasijoitukset

## Lähteet
Windows Media Video

**Windows Media Video** (**WMV**) on videonpakkausmuoto, joka tukee muutamia Microsoftin kehittämiä kaupallisia koodekkeja. Alkuperäinen videoformaatti WMV suunniteltiin alun perin Internetin streaming-sovelluksiin kilpailijaksi RealVideolle. Muut formaatit, kuten WMV Screen ja WMV Image, palvelevat erikoistunutta sisiältöä. Society of Motion Picture and Television Engineers (SMPTE) -säätiön antaman standardisoinnin ansiosta WMV 9 on omaksuttu myös fyysisiin formaatteihin, kuten HD DVD ja Blu-ray.
Jalkapallon II divisioonan kausi 1970

**Jalkapallon II divisioonan kausi 1970** oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Sarjasta nousi neljä joukkuetta Mestaruussarjaan, koska Mestaruussarjan joukkuemäärää kasvatettiin kahdestatoista neljääntoista kaudeksi 1971. Lohkovoittajat nousivat suoraan ja lohkojen toiselle sijalle sijoittuneet pelasivat keskenään yksinkertaisen noususarjan, jonka voittaja nousi Mestaruussarjaan. Sijalle 11 ja sitä huonommin sijoittuneet putosivat suoraan III divisioonaan.

Suoraan Mestaruussarjaan nousivat Mikkelin Pallo-Kissat, Tampereen Pallo-Veikot ja Vaasan Palloseura sekä karsintojen kautta Oulun Työväen Palloilijat.

## Itälohko

 
   
  
  
   
   
   
  
   
   
   
  
   
    

PaPe ja LaPS pelasivat uusinnan säilymisestä II divisioonassa, jonka Pape voitti 5–1.

### Yleisömäärät

## Länsilohko

   
   
   
  
  
   
   
   
   
   
   
   
   

TuTo ja PPT pelasivat uusinnan toisesta sijasta, jonka TuTo voitti jatkoajan jälkeen 1–0.

### Yleisömäärät

## Pohjoislohko

   
   
   
   
   
   
   
   
  
   
  
   
    

KPS ja JIlves pelasivat uusinnan säilymisestä II divisioonassa, jonka KPS voitti jatkoajan jälkeen 1–0.

### Yleisömäärät

## Karsinta SM-sarjaan

  
  

### Yleisömäärät

## Lähteet
* Taulukot ja karsintasarjan ottelut 

### Viitteet
Luettelo Antiguan ja Barbudan lentoyhtiöistä

Tämä on **luettelo [[lentoyhtiö]]istä**, jotka operoivat tai ovat operoineet Antigua ja Barbudassa.

## Nykyiset lentoyhtiöt

## Entiset lentoyhtiöt

## Katso myös
* Luettelo lentoyhtiöistä

## Lähteet
Raaka keikka (albumi)

**Raaka keikka** on rap-artisti Eino Antiwäkin ja tuottaja Keemohin 11. lokakuuta 2012 julkaistu yhteislevy. Albumin kappaleista "Suomen ryöstetyin", "Hämeentie Massacre" ja "Einon muistelmat" on julkaistu musiikkivideot.

## Kappaleet
# Viedään homma aseisiin 2
# Suomen ryöstetyin
# Ei mitään hajua
# Hämeentie Massacre
# Nainen
# Okei (mukana Paperi T)
# Musta leski
# Mark Kaminsky (interlude)
# Raaka keikka
# Aika on suhteellinen käsite
# Einon muistelmat (mukana Oscid)
# Expendables (mukana Jussi Kuoma, Rekami, Lavis, Akura, Sine Ira & Kalevi)
Aberdarenherttu

**Aberdarenherttu** (*Cisticola aberdare*) on herttujen heimoon kuuluva varpuslintu.

## Levinneisyys
Aberdareherttua tavataan Kenian keskiosissa. Sen levinneisyysalue on hyvin pieni, ja sen kanta on nopeasti pienenemässä elinympäristöjen tuhoutumisen vuoksi. Aberdarenherttu on luokiteltu vaarantuneeksi. Se on kuitenkin yhä paikallisesti yleinen suotuisissa elinympäristöissä.

## Elinympäristö
Aberdarenherttu elää ylänköjen kosteilla ruohikkoalueilla. Sen elinympäristöt sijaitsevat 2&nbsp;300 metrin yläpuolella.

## Lähteet
Syysloma

**Syysloma**  (ent. *perunannostoloma*) on koulujen ja päiväkotien loma syyslukukauden aikana. Syysloma ajoittuu yleensä lokakuun loppupuolelle (viikkoihin 42–43). Syysloman kesto vaihtelee paikkakunnasta ja koulusta riippuen kahdesta päivästä kokonaiseen viikkoon.

Syysloma on jäänne maatalous­yhteiskunnasta, jossa oppilaat matkasivat syksyisin kotitiloilleen sadonkorjuutöihin. Nykyään syysloman tarkoitus on antaa oppilaille ja opettajille hengähdystauko syyslukukauden puolivälissä.

Perunannostoloma otettiin käyttöön suomalaisissa maaseutukunnissa 1940-luvulla ja yleensä se pidettiin syyskuun lopussa tai lokakuussa. Kansa- ja oppikoulujen perunannostoloma poistui 1970-luvulla siirryttäessä peruskoulujärjestelmään ja viisipäiväiseen kouluviikkoon. Syyslomaa alettiin ottaa uudelleen käyttöön 1980-luvun loppupuoliskolla. Nykyisenkaltaiseksi se vakiintui 1990-luvun alkupuolella, jolloin lainsäädäntöä vapautettiin ja loma-ajat jätettiin koulutuksen järjestäjän päätettäviksi.

## Lähteet
Valittajaherttu

**Valittajaherttu** (*Cisticola guinea*) on herttujen heimoon kuuluva varpuslintu. Sitä tavataan Länsi-Afrikan savanneilla ja se on luokiteltu elinvoimaiseksi lajiksi.

## Lähteet

## Aiheesta muualla
*Maculay Library: Dorst's Cisticola (''Cisticola guinea'')
Joululoma

**Joululoma** on peruskoululaisten ja opiskelijoiden loma, jota vietetään joulun aikoihin. Joululoma erottaa toisistaan saman lukuvuoden syys- ja kevätlukukauden.

Lukukaudella 2017–2018 joululoman alkamispäivä oli useimmissa kouluissa 23. joulukuuta. Kevätlukukausi alkoi heti uudenvuoden jälkeen 2. tammikuuta tai loppiaisen jälkeen 8. tammikuuta. Eri paikkakunnilla loma-ajat voivat vaihdella. 

Joissakin kouluissa oppilaille saatetaan ennen joululomaa jakaa niin sanottu joulupussi, jonka perinne on lähtöisin jo kansakouluajoilta. 

## Lähteet
Pikkuherttu

**Pikkuherttu** (*Cisticola nana*) on herttujen heimoon kuuluva varpuslintu.

## Levinneisyys
Pikkuherttua tavataan Etiopiassa, Keniassa, Somaliassa, Etelä-Sudanissa, Sudanissa ja Tansaniassa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.

## Lähteet
Hermann Stieve

**Hermann Stieve** () oli Berliinin yliopiston johtava anatomian tutkija 1930-luvulta 1950-luvulle. Hänen erikoisalansa oli lisääntymisanatomia. Hän teki tutkimuksia esimerkiksi stressin ja psykologisen trauman vaikutuksesta naisen kuukautiskiertoon.

Stieven maine on asetettu huonoon valoon sen vuoksi, että hän sai tutkimusmateriaalia natsi-Saksassa teloitettujen natsien vastustajien ruumiista. Erityisesti häntä kiinnostivat lisääntymisikäisten ja raskaana olevien naisten ruumiit. Hänen on myös epäilty vaikuttaneen kuolemantuomioiden täytäntöönpanoon. Vuonna 2009 julkaistu Andreas Winkelmannin ja Udo Schagenin tutkimus totesi, ettei Stieve kuitenkaan itse ollut murhaaja tai intomielinen natsi, vaan hänen pyrkimyksenään oli ainoastaan hyödyntää tutkimuksessaan ajan vallitsevia olosuhteita ja niiden mahdollistamaa nykyisen tutkimusetiikan vastaista keinovalikoimaa. Sodan jälkeen Stieveä ei asetettu toiminnastaan syytteeseen, ja hän sai jatkaa työtään itäberliiniläisen Humboldtin yliopiston lääketieteellisen tiedekunnan dekaanina. Stievelle myönnettiin ennen kuolemaansa myös DDR:n valtionpalkinto.

## Lähteet

## Aiheesta muualla

* BBC: Victims of Nazi anatomists named
Valokuvakeskus Peri

**Valokuvakeskus Peri ry** on turkulainen valokuvan ja kameraa käyttävän nykytaiteen kentällä työskentelevä avoin yhdistys, jonka jäsenistössä on valokuva- ja videotaiteilijoita, valokuvaharrastajia ja tutkijoita. Vuonna 1987 perustettu Peri on yksi Suomen seitsemästä alueellisesta valokuvakeskuksesta. Yhdistyksen tavoitteena on edistää valokuvataiteen tunnettuutta sekä vahvistaa paikallista ja kansainvälistä yhteistyötä luomalla dialogia tekijöiden ja yleisöjen välille näyttelyiden, työpajojen ja kurssien kautta.

Peri toimii kaikille avoimena kotimaisen ja kansainvälisen valokuvan kohtauspaikkana Turun Taidehallin tiloissa Vanhalla Suurtorilla. Turun Taidehallilla Perillä on kaksi galleriatilaa, joissa Peri järjestää suomalaisia ja kansainvälisiä valokuvanäyttelyitä. Näyttelyiden lisäksi Peri järjestää seminaareja ja muita yleisötilaisuuksia kuten näyttelyopastuksia. Toimintamuotoihin kuuluu myös julkaisuja, valokuvausprojekteja ja muita yhteishankkeita kotimaisten ja kansainvälisten kumppanien kanssa. Lisäksi Peri ylläpitää valokuva-aiheista kirjastoa, digitaalista työhuonetta PeriLabia ja Taiteen talolla sjaitsevaa kaikille avointa analogista pimiötä. Kesäkuussa 2026 Peri muuttaa Taiteen talolle Kilta Galleriaan WAM Turun kaupungin taidemuseon peruskorjauksen valmistuttua. 

Valokuvakeskus Perin päärahoittajina ovat Taiteen edistämiskeskus, Turun kaupunki, Museovirasto ja Svenska kulturfonden.

## Lähteet
Erskine (automerkki)

**Erskine** oli yhdysvaltalainen automerkki, jota valmisti Studebaker Corporation vuosina 1927–1930. Studebakerin toimitusjohtaja Albert Erskine (1871–1933) halusi kehittää keskiluokkaisen eurooppalaistyylisen automerkin. Tehdas ei halunnut valmistaa pienehköä autoa loistoauto Studebakerin nimisenä, joten automerkin nimeksi valittiin toimitusjohtajan sukunimi. Erskine oli kuusisylinterisen Studebakerin halvempi ja pienempi automerkki, 1920-luvun kanttiauto, kapea ja korkea.

Erskine-auto esiteltiin ensi kerran Pariisissa 1927. Erskineä myytiin Euroopassa melko hyvin, mutta Yhdysvalloissa heikommin. Syy oli hinta, 1928 esitelty Ford A maksoi 525 dollaria, mutta Erskine 995 dollaria. Seuraavana vuonna 1929 esitelty Chevroletin 6-sylinterinen malli oli vielä pahempi kilpailija. Erskine esitteli 1930 suuremman automallin, mutta se ei myynyt hyvin, joten merkki lopetettiin.

Erskinen seuraajaa Rocknea Studebakerin halpana automerkkinä valmistettiin vuosina 1932–1933.

Erskineä toi Suomeen Korpivaara & Halla -yhtiö yhteensä 687 kappaletta, eli Suomen 1920-luvun automarkkinoilla Erskineä myytiin melko paljon.

## Lähteet
Mobilisti 3/2010, sivut 12-18

### Viitteet

## Aiheesta muualla
* 1927 Erskine automobile
Need U (100%)

**Need U (100%)** on brittiläisen tanssimuusikon ja DJ:n Duke Dumontin kappale, jolla duetoi A*M*E. Kappale julkaistiin Britanniassa digitaalisesti ladattavana 31. maaliskuuta 2013 ja se pääsi Britannian singlelistan ensimmäiselle sijalle. Kappale on päässyt listoille myös Alankomaissa, Belgiassa ja Irlannissa, ja se pääsi ensimmäiselle sijalle Billboard Hot Dance Club Songs-listalla Yhdysvalloissa. Kappaleen sanoittivat A*M*E ja MNEK, sekä tuotti Duke Dumont.

## Lähteet
Valokuvakeskus Nykyaika

**Valokuvakeskus Nykyaika ry** on Tampereella toimiva alueellinen valokuvakeskus, jonka tavoitteena on edistää valokuvakulttuuria alueellaan. Se on toiminut marraskuusta 2015 lähtien osoitteessa Kauppakatu 14. Galleriatila jakautuu kahteen kerrokseen, ja tiloissa toimii myös kaikille avoin käsikirjasto. Tiloihin on maksuton sisäänpääsy. 

Nykyaika on järjestänyt valokuvanäyttelyjä Tampereella vuodesta 1982. Näyttelyt vaihtuvat kuukausittain ja kirjaston sadat valokuvateokset laajentavat näyttelykokemusta. Kansainvälistä Backlight-valokuvatriennaalia on järjestetty vuodesta 1987. Näyttelytoiminnan ohella Nykyaika järjestää muita tapahtumia, seminaareja ja työpajoja sekä yleisöluentoja.

Keskus tuo esiin valokuvausta taiteellisen ilmaisun ja kuvallisen viestinnän muotona, edistää valokuvan vuorovaikutusta muiden taiteenalojen kanssa sekä yhdistää valokuvaajia ja yleisöjä. Mediakasvatuksessa Nykyaika on verkostoitunut alueensa taidemuseoiden ja gallerioiden kanssa.

Keskuksen päärahoittajia ovat Taiteen edistämiskeskus ja Tampereen kaupunki. Backlight-triennaali on 2000-luvulla saanut rahoitusta myös Euroopan unionilta.

## Historiaa
Joulukuussa 1982 Tampereelle perustettu Galleria Nykyaika kokosi yhteen nuoria kuvataiteilijoita, jotka halusivat uudistaa Tampereen taide-elämää. Aluksi toimintaa järjesti Työryhmä Arkitaide, johon kuuluivat muiden muassa Untamo Eerola, Tuula Lehtinen ja  Stan Shingler. Taloudellista tukea Nykyajan perustamiseen antoivat tamperelaiset valokuva-alan yrittäjät, kuten Matti J. Kaleva.

Nykyaika toimi ensin Ratinan Suvantokadulla, sitten Kirjakahvila Innon yhteydessä Kauppakatu 10:ssä. Poikkitaiteellisuudesta Galleria Nykyaika siirtyi erikoistumaan valokuvaan, ja taustayhteisöksi perustettiin 1986 Arkitaideyhdistys ry, jonka nimi muutettiin vuonna 1997 Valokuvakeskus Nykyajaksi. Vuonna 1989 Nykyaika sai isommat toimintatilat vanhaan somistamoon Tampereen keskustan Pellavatehtaassa, josta 1992 siirryttiin purku-uhan alta Kehräsaareen yhdessä Pirkanmaan Elokuvakeskuksen kanssa. Vuonna 2005 Valokuvakeskus Nykyaika muutti Finlaysonin tehdasalueella sijainneeseen Taidehalli TR1:een.

Nykyajan näyttelytoiminta on alusta alkaen ollut kansainvälistä vuonna 1987 aloitetun triennaalin myötä. Tamperelaisille on vuosikymmenten mittaan esitelty muiden muassa Brassaï, Robert Capa, Larry Clark, André Kertész, Tuija Lindström, Sally Mann, László Moholy-Nagy, Martin Munkácsi, Martin Parr, Thomas Ruff, Christer Strömholm ja Wim Wenders. Suomalaisia valokuvaajia Nykyajan näyttelyissä ovat olleet Stig Baumgartner, Martti Brandt, Stefan Bremer, Pekka Elomaa, Ari Hietala, Ismo Hölttö, Tiina Itkonen, Rita Jokiranta, Jan Kaila, Tanja Koponen, Ville Lenkkeri, Tuomo Manninen, Esko Männikkö, Erkka Nissinen, Pink Twins, Marja Pirilä, Seppo Renvall, Elina Saloranta,  Pentti Sammallahti, Magnus Scharmanoff ja Juha Suonpää.

## Lähteet

## Aiheesta muualla
*Valokuvakeskus Nykyajan verkkosivusto
*VirtualTampere: Virtuaalivierailu Valokuvakeskus Nykyaikaan